Poštovani delegati, poštovani gosti, predstavnici sredstava javnog informisanja, pozdravljam vas i otvaram 35. sjednicu Doma naroda Parlamentarne skupštine Bosne i Hercegovine. Na današnjoj sjednici prisutno je 13 delegata. Od toga četvorica iz reda Bošnjačkog naroda, petorica iz Hrvatskog naroda i četvorica iz reda Srpskog naroda. Delegat Hasan Čengić je opravdao izostanak, a odlukom Visokog predstavnika gospodin Nade Radović smjenjen je sa funkcije delegata u Parlamentarnoj skupštini BiH, tako da očekujemo da, u skladu sa Ustavom i zakonom Narodna skupština Republike Srpske predloži novog delegata u Dom naroda. Za današnju 35. sjednicu predlažem sljedeći dnevni red 1. Odgovori na delegatska pitanja i delegatska pitanja, 2. Usvajanje zapisnika sa 34. sjednice Doma naroda, 3. Prijedlog zakona o izmjenama i dopunama Zakona o uvozu i izvozu oružja i vojne opreme – drugo čitanje, 4. Izvještaj Zajedničke komisije o nastojanju za postizanje sporazuma o identičnom tekstu Zakona o osnivanju Izvozno-kreditne agencije BiH (IGA), 5. Zahtjev Savjeta ministara za razmatranje Prijedloga zakona o porezu na promet proizvoda i usluga po hitnom postupku, u skladu sa članom 99. Poslovnika, 6. Zaključak u vezi s pregovoima o granici i prometu ljudi i roba između Bosne i Hercegovine, Republike Hrvatske i Srbije i Crne Gore – delegat Tomislav Limov je predlagač tog zaključka, 7. Autentično tumačenje člana 29. stav 2. Zakona o slobodnim zonama u Bosni i Hercegovini. Dakle želim vas obavjestiti da smo sa dnevnog reda skinuli tačku Prijedlog jedinstvenih pravila za izradu pravnih propisa u institucijama Bosne i Hercegovine, zbo velikog broja novih primjedbi i sugestija, kao i preporuke Kancelarije Visokog 2 predstavnika da se još jednom preispita pravni status ovog dokumenta, da se poštuju te odredbe. Ovo je zaključak Kolegijuma dakle da predložimo skidanje ove tačke s dnevnog reda. Prije prelaska dakle, ustvari, ima li kakvih prijedloga za izmjene i dopune ovog dnevnog reda? Ne vidim prijavljenih. Dakle, konstatujem da je usvojen jednoglasno dnevni red i prije prelaska na tačke dnevnog reda, povodom odluke Visokog predstavnika moramo izabrati novog člana za Zajedničku komisiju za usaglašavanje teksta Prijedloga zakona o porezu na dodatnu vrijednog PDV-a, dakle umjesto delegata Nade Radovića. Molim Klub srpskih delegata da predlože novog člana Komisije. Izvolite.
Predlažem gospodina Boška Šiljegovića.
Zahvaljujem. Dakle, sad ćemo se izjasniti da li podržavamo ovaj prijedlog Kluba srpskih delegata. Možete glasati. Konstatujem da je jednoglasno prihvaćen prijedlog gospodina Radovanovića, odnosno Kluba srpskih delegata da se Boško Šiljegović imenuje u Komisiju zajedničku u vezi sa Zakonom o porezu na dodatnu vrijednost. Dakle, prelazimo na prvu tačku dnevnog reda, to su Ad.1. Odgovori na delegatska pitanja i delegatska pitanja Do početka ove sjednice mi nismo dobili odgovor ni na jedno delegatsko pitanje i ja vas evo pitam ima li novih delegatskih pitanja? Gospodin Tomislav Limov. Izvolite.
Hvala uvaženi gospodine predsjedatelju i dopredsjedatelji, uvažene kolege, ja ću i ovu prigodu iskoristiti i postaviti par pitanja motiviranih prije svega određenim podacima iz dokumenata koje smo usvajali na našoj prošloj sjednici. Pitanja su namjenjena Vijeću ministara Bosne i Hercegovine. 3 1. Koliko, kada i gdje na području Bosne i Hercegovine je tijekom 2004. godine izvršeno razbojničkih krađa, odnosno otmica novca prigodom transporta ili u objektima banaka, osiguravajućih društava, kladionica i drugih subjekata. 2. Kojim bankama, osiguravajućim društvima, kladionicama i drugim pravnim subjektima u Bosni i Hercegovini je i u kojim količinama od strane razbojnika otet novac u 2004. godini. 3. Koje zaštitarske firme su osiguravale, odnosno bile u pratnji transporta novca prigodom razbojničkih otmica. 4. Koliko je novca vračeno i koliko je kriminalaca, nositelja razbojničkih otmica novca do sada procesuirano i kakve su im kazne izrečene od strane mjerodavnih sudova i 5. Je li i kakva je odgovornost do sada utvrđena za djelatnike subjekata čiji je novac otiman od strane razbojnika i je li i na koji način utvrđivana odgovornost djelatnika koji su kao zaštitari trebali spriječiti razbojnike otmičare. Hvala lijepo. Mislim da ne trebam pojašnajvati razlog.
Zahvaljujem se kolegi Limovu. Ima li novih delegatskih pitanja? Nema. Zaključujem raspravu po ovoj tački dnevnog reda. Prelazimo na sljedeću tačku, a to je Ad.2. Zapisnika sa 34. sjednice Doma naroda Otvaram raspravu. Ko se javlja za riječ? Gospodin Brka, izvolite.
Ja vas sve pozdravljam i imam primjedbu ovdje, ne znam kako je došlo do toga da sam ja, piše ovdje delegat Osman Brka je zadovoljan odgovorom, a meni se čini da sam ja prošli puta objašnjavao zašto nisam zadovoljan sa odgovorom, tako da se ovo treba ovdje ispraviti da ja nisam zadovoljan sa odgovorom koji sam dobio na delegatsko pitanje. Hvala.
Zaista ne znam. Ima stenogram, ali nećemo sada ulaziti u to i uzećemo, uvažićemo ovu primjedbu kolege Brke i to će stajati u zapisniku sa ove sjednice. 4 Ima li još primjedbi? Nema. Dakle izjašnjavamo se o zapisniku. Možete glasati. Konstatujem da je zapisnik jednoglasno usvojen. Prelazimo na treću tačku dnevnog reda, a to je Ad.3. Prijedlog zakona o izmjenama i dopunama zakona o uvozu i izvozu oružja i vojne opreme Imamo ga danas u drugom čianju gdje se vodi rasprava i glasa se o Zakonu. Predstavnički dom je usvojio Zakon i u prvom i u drugom čitanju u predloženom tekstu na njihovoj 46. sjednici. Doma naroda je na 33. sjednici usvojio ovaj zakon u prvom čitanju sa zaključkom da nadležna komisija u skladu sa članom 90. tačka 3. Poslovnika Doma naroda napravi novi izvještaj. Istovremeno se ostavila mogućnost da delegati podnesu amandmane. Dobili ste novi izvještaj nadležne komisije. Komisija je prihvatila sedam amandmana koji su postali sastavni dio teksta Prijedloga zakona. Otvaram raspravu. Niko se nije prijavio. Zaključujem raspravu. Glasamo o Zakonu. Možete glasati. Konstatujem da je Zakon jednoglasno usvojen. Sobzirom na činjenicu da je Zakon u našem i u Predstavničkom domu usvojen u različitim tekstovima trebamo imenovati članove za Zajendičku komisiju za usaglašavanje teksta. Molim šefove klubova da daju prijedloge. Gospodine Šiljegoviću, hoćete biti ljubazni.
Klub predlaže člana ove komisije gospodina Vinka Radovanović.
Zahvaljujem. Molim kolegu Spajića.
[[odmaknut od mikrofona-ne razumije se]] 5
Zahvaljujem kolegi Spajiću. Gospodin Genjac vi predlažete.
Gospodin Pamuk.
Zahvaljujem imamo tri prijedloga. Dakle, gospodin Radovanović, gospodin Zrno i gospodin Pamuk. Otvaram glasanje. jednoglasno je usvojen sastav naše komisije za usaglašavanje. Četvrta tačka dnevnog reda Ad.4. Izvještaj zajedničke komisije o nastojanju za postizanje sporazuma o identičnom tekstu Zakona o osnivanju Izvozno kreditne agencije Bosne i Hercegovine (IGA) Dobili ste izvještaj zajedničke komisije. Po članu 95. Poslovnika moramo glasati o izvještaju zajedničke komisije oba doma. Predstavnički dom je usvojio izvještaj na njihovoj 48. sjednici održanoj 22. decembra 2004. godine, dakle juče. Zahvaljujem. Jednoglasno smo usvojili Izvještaj Zajedničke komisije. Prelazimo na 5. tačku dnevnog reda. Ad.5. Zahtjev Savjeta ministara za razmatranje Prijedloga zakona o porezu na promet proizvoda i usluga po hitnom postupku, u skladu sa članom 99. Poslovnika Vodi se rasprava, dakle, da li će se zakon razmatrati po skraćenom postupku. Predstavnički dom je usvojio zahtjev Savjeta ministara da se skrate rokovi za razmatranje zakona na njihovoj 48. sjednici. U sklopu ove tačke dnevnog reda, Kolegijum predlaže sledeće zaključke. 1. Rokovi za razmatranje Prijedloga zakona o porezu na promet proizvoda i usluga i prijedloga zakona o akcizama u BiH u Domu naroda skraćuje se kako slijedi. Nadležna komisija završit će komisijsku fazu po prijedlozima zakona 28. decembra 2004. i Domu podnijeti izvještaj. 6 Sjednica Doma zakazat će se za 29. decembar 2004. na kojoj će se razmatrati prijedlozi ovih zakona. Amandmani na prijedlog zakona, koji se podnose po članu 89. Poslovnika, mogu se donositi, podnositi do početka sjednice Doma. 3. Zadužuje se nadležna komisija da svoje aktivnosti koordiniše sa nadležnom komisijom Predstavničkog doma, a sekretar Doma da sa sekretarom Pedstavničkog doma kordiniše sjednice Domova, koje bi se održale isti dan. Otvaram raspravu. Gospodin Velimir Jukić. Izvolite.
Zahvaljujem predsjedatelju, gosti, novinari, Nisam se mislio javiti, ali samo sam se javio reći ono što većina već i zna. Dogovorili smo se oko ovih svih termina i zato bi bilo dobro da nam se osigura kopija ovog zaključka. Dakle, napisanih zaključaka. Dakle, vrlo je bitno da to imamo napisano po datumima, jer smo ovo sve iskoordinirali dva Kolegija, znači obadva doma i dogovorili da to uradimo na takav način. I, još ću, evo, kad je ovo tema reći da nisam zadovoljan i da sam zapravo pomalo i ljut i razočaran što se ponekad i od strane institucija BiH ured visokog predstavnika krivo informira. Jer smo mi dobili jedno pismo od visokog predstavnika, gdje se traži da Parlament uradi ovaj posao. Dakle, da usvoji ova dva zakona u jednoj, evo, vidite koliko kratkom roku i Parlament se obvezao da će to uraditi. Dakle, iskoordinirala su se Kolegija oba doma i to je okej. Međutim, nije u redu činjenice koje su navedene u pismu, koje je upućeno visokom predstavniku, gdje se kaže da je Parlamentarna skupština odgovorna što je došlo do ovako kratkih rokova, a to nije istina. Dakle, mi smo ove zakone dobili tek prije nekih desetak dana i nikako nije bilo moguće to uraditi ranije. Jer nisu bili kod nas. Istina je da su, bar tako piše i na dokumentima, ovi dokumenti prošli Vijeće ministara dosta ranije. Gdje su bili u tom vremenu od kad su, nakon sjednice Vijeća ministara do primanja u naše tajništvo, Tajništvo Doma naroda, odnosno i Zastupničkog doma? To je pitanje. I, ovdje želim protestirati na činjenici da neko navodi lažne činjenice kao činjenice i onda piše pismo sa tim lažnim činjenicama visokom predstavniku. Dakle, krivo se informira i prebacuje se odgovornost neke druge institucije ili službenika, dužnosnika institucije na Parlametnarnu skupštinu. Mislim da to nije dobar način, dobra praksa, inače nije dobra praksa da netko se koristi ne istinama da bi optužio nekog drugog, a naročito da informira instituciju visokog predstavnika o tim ne istinama i onda optužuje Parlametnarnu skupštinu za ne urađeni posao, koji, objektivno nije bilo moguće uraditi, jer rekao sam da to nije bilo u vremenu predviđenom itd. Mislim da bi trebali uputiti možda jedan zaključak po ovom pitanju Vijeću ministara da ubuduće ne dolazimo u ovakvu poziciju, a naročito ako je neko od članova ili potpisnika pisma iz Vijeća ministara, da ubuduće ne postupa na taj način, nego da se drži zakona, Ustava i 7 drugih propisa i da se koristi, naročito činjenicama u komuniciranju sa bilo kime, a naročito sa uredom visokog predstavnika. Zašto visokog predstavnika naročito zato što ima vrlo velike ovlasti i ponekad zbog loših krivih informacija može imati, ne znam ni ja i podlogu, ali onda opet na osnovu ne istina, nekih drugih laži i postupati drugačije. Evo, u tom pravcu da možda jedan zaključak uputimo, na kraju da uputimo zaključak Vijeću ministara, da ubuduće ne postupa na taj način, nego na način propisan zakonom, Ustavom, a našim poslovnikom kad je u pitanju parlamentarna procedura za donošenje zakona. Evo, ja sam isto tako obradovan spremnošću našeg doma, ali i naših kolega u Zastupničkom domu, da stvarno uradimo ovaj važan posao do roka, da donesemo ove zakone, da oni mogu se primjenjivati od 1.1.2005. godine, što je vrlo bitno i za kasnije uvođenje PDV-a i svega ostalog. Evo, ja sam imao toliko i zahvaljujem na pažnji.
Zahvaljujem kolegi Jukiću. Ja ću isto iznijeti samo jednu ocjenu prije nego što dam riječ gospodinu Limovu. Da je ne prihvatljivo da u situaciji kada mi pokušavamo i borimo se da odgovornost kao političari preuzmemo u svoje reuke, da predstavnici izvršne vlasti pozivaju visokog predstavnika da nametne ove zakone, kako decidirano stoji u ovom pismu. To je, zaista ne prihvatljivo. Ja bih zamolio gospodina Jukića. Pokušajte vi sad formulisati ovaj zaključak, prijedlog zaključka, dajem riječ kolegi Limovu.
Pa ja, naravno, uvaženi gospodine predsjedatelju želim se pridružiti ovim stavovima i vašim i gospodina Jukića i želim podsjetiti ovaj dom, prije svega na neke stvari koje sam i na zajedničkoj sjednici naznačio. U ladicama Vijeća ministara, odgovorni ljudi Vijeća ministara stoje gotove odluke, vezane za obvezu i potrebu ratificiranja međunarodnih dokumenata već više od deset mjeseci. Ja sam na zajedničkoj sjednici naznačio neke od tih obveza, evidentno da mi sad moramo ovim zaključkom ustati u zaštitu digniteta i ovog doma i Parlamentarne skuštine u cjelini. Dakle, preko dva mjeseca ili dva mjeseca Vijeće ministara je, nakon što se izjasnilo o ovome, držalo to u ladici i, tek čini mi se 3.12. dostavilo Parlamentu i, evo od 3.12. mi smo spremni i u ovom slučaju praktično 28. ili 29. završiti ovaj posao. Dakle, dobra volja izaslanika i zastupnika evidentno postoji, ali jednostavno ukoliko se ovako izvršna vlast bude ponašala, onda,zaista, moramo tražiti njenu odgovornost. Jer problem i jeste u tome što se od strane izvršne vlasti, prije svega Vijeća ministara nisu pronašli mehanizmi izgradila procedura, po kojoj će biti jasno tko je taj tko je odgovoran za 8 opstrukcije i kašnjenja u segmentu reformi, a sasvim je jasno da je ovo jedan od zakona, koji, zaista nam treba do 1.1. naredne godine usvojiti.
Zahvaljujem se kolegi Limovu. Želi li još neko govoriti po ovoj tački dnevnog reda? Ukoliko ne, ja predlažem da se mi izjasnimo prvo, dakle o ovoj proceduri, a onda ćemo o Prijedlogu zaključaka. Dakle, ko je zato da se zakon razmatra po članu 99. Poslovnika Doma naroda? Otvaram glasanje. Jednoglasno smo usvojili ovu proceduru i, evo sad će gospodin Jukić pročitati. Predlažem sad da se izjasnimo o zaključcima koje je predložio Kolegijum. Dakle, ovo vezano za rokove što sam u svom uvodnom izlaganju, po ovoj tački dnevnog reda rekao. Ako mislite da je ptorebno ja ih mogu ponovo pročitati, ili da ih sekretar pročita. Znači, vezano je za ubrzani rad na ovom zakonu. Otvaram glasanje. Ko je za zaključke, prijedlog zaključaka Kolegijuma? Možete glasati. Zahvaljujem. Jednoglasno su usvojeni predloženi zaključci od strane Kolegijuma i zamolit ću gospodina Jukića da sad on pročita tekst zaključka kojeg on predlaže. Izvolite kolega Jukiću.
Pa, evo, ja bih pročitao ovo što sam napisao za ove 2-3 minute. Dakle, Dom naroda odbacuje svaku odgovornost Doma naroda za ne donošenje Zakona o akcizama i Zakona o porezu na promet, na promet, proizvoda i usluga, a naročito smatramo da je ne primjerena, ne primjeren način komuniciranja pojedinih članova Vijeća ministara sa uredom OHR-a, putem pisma, u kojem se ne argumentirano i krivo informira OHR i odgovornost za kašnjenje donošenja ovih zakona, prebacuje na Parlamentarnu skupštinu, odnosno Dom naroda. Evo, ovo bi bila sadržina, a ja bi da, evo Dom naroda, dakle, da mi ovdje ovlastimo, ne znam ni ja, evo, mene i još nekoga, da ispišemo tekst, tako da ne bude ovih jezičnih nedorečenosti ili, eventualno nesporazuma.
Volio bih da u zaključak naš uđe i to da ovaj dom traži pismenu izjavu Vijeća ministara, vezano za ovaj propust. Ovo nije ni prvi put i ovo će nam se često ponavljati. Odnos Vijeća ministara prema Parlamentu, po mom mišljenju je, aposlutno ne 9 zadovoljavajući i ja mislim da je krajnje vrijeme da Vijeću ministara stavimo do znanja da mora imati ozbiljniji i kvalitetniji odnos prema Domu uopće. Hvala.
Zahvaljujem kolegi Pamuku. Ja bih, ako se slažete, pošto ne vidim više prijavljenih predložio da se izjasnimo. Suštinu zaključka vidimo, a o krajnjoj definiciji ovog zaključka da se zaduži Kolegij. Ko je za zaključak koji je predložio kolega Jukić? Možete glasati. Zahvaljujem. Jednoglasno je usvojen prijedlog zaključka gospodina Jukića. Prelazimo na 6. tačku dnevnog reda. Ad.6. Zaključak u vezi sa pregovorima o granicama i prometu ljudi i roba između BiH i Republike Hrvatske i državne zajednice Srbije i Crne Gore, delegat Tomislav Limov Dobili smo prijedlog zaključka delegata Limova. Otvaram raspravu. Da li se neko javlja za riječ? Gospodin Pajić. Izvolite.
Gospodo predsjedavajući, kolege delgati, dame i gospodo, Na prošloj sjednici gospodin Limov je imao odgovor na delegatsko, odnosno njegovo pitanje po ovom. Ja sam na početku, nisam uspio sve da ispratim, jer sam nekakve pribilješke vodio. Čini mi se ne mogu sad, želim da mi gospodin Limov samo potvrdi onjo što sam čuo, ali nisam siguran da li je to tako. Kada ste komentarisali da niste zadovoljni sa odgovorom dobijenim po tom pitanju, čini mi se da ste rekli, ali kažem, opet, nisam siguran ovdje za vašom govornicom, da je na području Janje, da li sam dobro razumio, dio teritorije BiH okupiran ili uzurpiran od vojnih i policijskih snaga Republike Srbije. Da li je to tako ili ne, samo želio bih još jednom, ja nisam htio da otvaram, jer ste najavili da će to pitanje doći ponovo na dnevni red, pa samo bih zamolio da pitam da li sam to dobro razumio i da li je to tako?
Izvolite gospodine Limov.
Ja sam u izlaganju potrebe da zvanične institucije odgovore i na to pitanje naznačio podatak vezan za Janju i još za neka područja, koja su sporna i to nije nikakva tajna. Dakle, mi ovim zaključkom tražimo da nam Predsjedništvo i Vijeće ministara kaže šta je u stvari urađeno, dokle je to stiglo i gdje su problemi? 10
Zahvaljujem kolegi Limovu.
Pošto sam ja iz Semberije, iz Bijeljine, poznajem dobro Janju, taj prostor poznajem malte ne svaki pedalj te teritorije i želim ovdje samo da vam skrenem pažnju, vjerovatno niste bili tamo i ne poznajte taj teren. Drina od Janje pa do ušća u rijeku Savu je često mijenja svoj tok. Nekada je bila više lijevo. Sada je tok Drine promijenjen u pravcu, više na teritoriju Republike Srbije i postoji jedan dio teritorija s lijeve strane rijeke Drine, koji gruntovno i katastarski pripada Republici Srbiji i, bez obzira na to, ja želim ovom prilikom ovdje da kažem, sigurno i aposlutno sigurno da ni na tom dijelu, koji pripada Republici Srbija, koji je s lijeve strane Rijeke Drine, aposlutno ne postoji ni jedan policajac, ni jedan vojnik niti bilo šta sa područja Republike Srbije na lijevoj obali rijeke Drine na tom području, bez obzira što taj dio i gruntovno pripada Republici Srbiji, odnosno u tom vidu. Želio bih samo da to ovdje pojasnim, a vi ćete vjerovatno dobiti odgovor kroz ovaj vaš zaključak, a, dakle i tada ćemo moći o tome da vodimo polemiku. Hvala.
Zahvaljujem kolegi Pajiću. Mislim da je zaključak dobro fomulisan i ne vidim zaista razloga da ne usvojimo zaključak i da ne dobijemo informaciju ovu koju tražimo. Dakle, zatvaram raspravu po ovoj tački dnevnog reda. Otvaram glasanje. Ko je za zaključak gospodina Limova, prijedlog zaključka? Konstatujem da smo jednoglasno usvojili ovaj zaključak, koji je predložio kolega Limov. Prelazimo na 7. tačku, odnosno posljednju na današnjem zasjedanju. Ad.7. Autentično tumačenje člana 29. stav 2. Zakona o slobodnim zonama u BiH Zahtjev za davanje autentičnog tumačenja pojedinih odredbi Zakona o slobodnim zonama Predstavničkom domu dostavila je Crinska uprava. Autentično tumačenje je usvojio Predstavnički dom i dostavio Domu naroda na usvajanje. Da bi autentično tumačenje bilo punovažno, moraju ga usvojiti oba doma Parlamentarne skupštine. Kako autentično tumačenje nije regulisano Poslovnikom Doma naroda, nije bilo potrebe da ga razmatra nadležna komisija, nego se o njemu raspravlja na Domu. Otvaram raspravu. Zaključujem raspravu. Otvaram glasanje. Ko je za ovaj tekst autentičnog tumačenja izvolite? Konstatujem da smo jednoglasno usvojili autentično tumačenje. 11 Izvolite kolega Šiljegović.
Hvala gospodine predsjedavajući, poštovane kolege, Ja u ime Kluba srpskih delegata svim kolegama katoličke vjeroispovjesti u ovom domu, u Parlamentu BiH, u BiH u ime Kluba i u svoje lično ime upućujem najiskrenije čestitke povodom božićnih praznika. Hvala lijepa.
Zahvaljujem se kolega Šiljegoviću. Gospodin Hilmo Neimarlija.
U ime svih članova Kluba bošnjaka i ja upućujem iskrene čestitke kolegama iz Kluba Hrvata, koji očekuju najznačajniji svoj vjerski blagdan, sa, naravno najljepšim željama i da im bude sretan.
Gospodin Spajić.
Evo, viza-vi naših blagdana, Hrvatski klub zastupnika vas poziva na piće u Hrvatski klub.
Zahvaljujem se kolegi Spajiću, ali sad ću i ja kao predsjedavajući Doma naroda, ja čestitam u ime Parlametnarne skupštine, odnosno Doma naroda Parlamentarne skupštine, pa samim tim Kolegijuma i svoje lično ime, ne samo kolegama katoličke vjeroispovjesti, nego svim građanima BiH, koji slave sutra Badnji dan, a prekosutra Božić, želim im puno sreće, zdravlja i uspjeha i u društvenom, a i u ličnom životu i, evo prije nego što zaključim sjednicu, hoću da vam kažem da će naredna sjednica biti, to je već dogovoreno na Kolegijumu 29. decembra u 12 časova u sali I u zgradi zajedničkih institucija. Zahvaljujem se i srećno. Sjednica je završena u 11,55 sati.